
 17.12.2014
 BG
 Официален вестник на Европейския съюз
 L 360/6
 РЕГЛАМЕНТ ЗА ИЗПЪЛНЕНИЕ (ЕС) No 1335/2014 НА КОМИСИЯТА
 от 16 декември 2014 година
 за изменение на Регламент (ЕО) No 2535/2001 на Комисията относно определяне на подробни правила за прилагане на Регламент (ЕО) No 1255/1999 на Съвета по отношение на режима на внос на мляко и млечни продукти и за откриване на тарифни квоти
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1), и по-специално член 187 от него,
 като има предвид, че:
 (1)
 В Регламент за изпълнение (ЕС) No 1101/2014 на Комисията (2) се предвиждат изменения на кодовете по КН на млечните продукти от глава 4, считано от 1 януари 2015 г.
 (2)
 С Регламент (ЕО) No 2535/2001 на Комисията (3) се определят подробни правила по отношение на режима на внос на мляко и млечни продукти и за откриване на тарифни квоти. С цел да бъдат отразени измененията на кодовете по КН на млечните продукти, е необходимо да бъдат актуализирани приложения I, II и VIIa към посочения регламент.
 (3)
 В член 4, параграф 2 от Регламент (ЕО) No 2535/2001 се посочват кодове по КН, които се заличават от 1 януари 2015 г. Освен това в приложение 3 относно концесиите във връзка със сирената към Споразумението между Европейската общност и Конфедерация Швейцария относно търговията със селскостопански продукти (4), одобрено с Решение 2002/309/ЕО, Евратом на Съвета и на Комисията (5), се предвижда пълна либерализация на двустранната търговия със сирена, считано от 2007 г. Следователно посочената разпоредба не е актуална и следва да бъде заличена.
 (4)
 Член 19а, параграф 1, буква в) и параграф 4, буква в), отнасящи се до част 3 от приложение VIIa към Регламент (ЕО) No 2535/2001, и член 20, параграф 1, буква а), подточка ii), отнасяща се до част В от приложение II към същия регламент, засягат съответно тарифна квота за сирена и преференциален режим на внос в изпълнение на Споразумението за търговия, развитие и сътрудничество между Европейската общност и нейните държави членки, от една страна, и Република Южна Африка, от друга страна (6), одобрено с Решение 2004/441/ЕО на Съвета (7). В тези разпоредби се посочват кодове по КН, които се заличават от 1 януари 2015 г. Тъй като съответният период на квотата и съответният период за премахване на вносните мита са изтекли, е целесъобразно посочените разпоредби да се заличат.
 (5)
 Поради това Регламент (ЕО) No 2535/2001 следва да бъде съответно изменен.
 (6)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 2535/2001 се изменя, както следва:
 1)
 В член 4 параграф 2 се заличава.
 2)
 В член 19а параграф 1, буква в) и параграф 4, буква в) се заличават.
 3)
 В член